
	Fundamentare
	Scopul disciplinei constă în formarea unei viziuni de ansamblu referitoare la fenomenele și tendințele contemporane în domeniul psihologiei generale. Cursul oferă posibilitatea de a cunoaște concepte, abordări teoretice și metodologice, studii empirice și aplicative care configurează arealul de cercetare al psihologiei generale la ora actuală. Studenții-doctoranzi vor avea posibilitatea să cunoască abordări teoretico-conceptuale și studii empirice din domeniul psihologiei generale, să analizele sursele teoretice și aplicativ- practice, să-și dezvolte capacități de identificare a problematicilor actuale din domeniul psihologiei generale, să elaboreze și să fundamenteze proiecte de cercetare în domeniul psihologiei generale, relevante pentru dezvoltarea societală. În cadrul disciplinei sunt analizate legități, procese și fenomene ale vieții psihice, fiind asigurate condiții necesare pentru crearea unei reprezentări corecte asupra cunoașterii în domeniul psihologiei generale.

	Competenţele obţinute
	CP 1. Determinarea cazurilor tipice de natură psihologică și a direcțiilor de bază a activității psihologului. 
CP 2. Evaluarea datelor/situațiilor/problemelor de natură psihologică, prin aplicarea instrumentelor psihodiagnostice. 
CP 3. Abordarea prognostică a procesului dezvoltării psihice și formării personalității. 
CP 4. Exercitarea activității de asistență psihologică a persoanelor pe aria de intervenție. 
CP 5. Realizarea activităților de promovare a modului de viață relevant menținerii stării de bine și a sănătății mintale.
CP 6. Adaptarea metodelor/tehnicilor de asistență psihologică la diverse contexte. 
CP 7. Stabilirea tipului de consiliere în funcție de particularitățile situației constatate. 
CP 8. Adaptarea intervenției psihologice la particularitățile beneficiarului și a contextului. 
CP 9. Oferirea asistenței psihologice în vederea prevenirii fenomenelor dezadaptative în cadrul instituțional și comunitar.

	Conţinutul disciplinei
	1. Abordări teoretice contemporane în psihologia generală.
2. Tendințe actuale în studiul fenomenelor psihice, vizând componentele cognitivă, afectivă, motivațională, volitivă și comportamentală.
3. Dezvoltarea personalității umane în contextul schimbărilor actuale din societate.
4. Cercetarea științifică în domeniul psihologiei generale și provocările societale.

